کوئٹہ(تلار حوالکار) شوال نا نوک خننگانے، و عئید اینو پنچ شنبے نا دے مریک۔ حوال آتا رد اٹ پاکستان اٹ نوک خننگانے، نوک خننگ نا پڑو ءِ بنجائی رویت ہلال کمیٹی کرے، داکان مست بنجائی رویت ہلال کمیٹی نا دیوان چیئرمین مولانا سید محمد عبدالخبیر آزاد کرے، و زونل کمیٹی تا دیوانک کوئٹہ، پشاور، کراچی و ایلو شار تیٹی مسر۔ دیوان آن پد مولانا عبدالخبیر آزاد پریس کانفرنس کرسا پارے کہ نوک بلوچستان نا شار پسنی و ایلو علاقہ غاتیٹی خننگانے، و اینو پنچ شنبے نا دے ملک اٹ عئید کننگک۔
